钦定古今图书集成/明伦汇编/氏族典/第269卷 > 王宗哲
## 钦定古今图书集成/明伦汇编/氏族典/第269卷 > 王宗哲

按《万姓统谱》：宗哲字廷俊，长汀人。初省试俱未第，会
朝廷责有司取人过额，减百人，宗哲亦在数中。遂东
归读书，绝意功名，以诗酒自适。至政和戊戌，凡一十
四年，以恩沛复取所减百人，廷对，遂中甲科，累官灌
阳令。致仕归，创堂，手植六柳，号“六柳先生。”与郡守张
宪武为诗友，更倡迭和，年八十一而卒。